SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Michaela Šuľáková, Mgr.	
Znalosť cudzích jazykov:	anglický	

2.	Zahraničná pracovná cesta

Štát / mesto:	Španielsko/Mollina	
Názov a adresa 
prijímajúcej organizácie:	Centro Eurolatinoamericano de Juventud
Avenida de America, s/n
29532 MOLLINA	
Účel cesty:	Stretnutie a valné zhromaždenie európskej siete EURODESK	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže/EURODESK	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
20.10.2015	Príchod	
21.10.2015	10:00 – 13:30 – úvodné spoznávacie aktivity 
13:30 – 15:00 – Obedňajšia prestávka
15:00 – 18:55 – Prezentácie príkladov dobrej praxe
20:30 – Voľný program	
22.10.2015	10:00 – 11:30 – Úvodné zaškolenie do aktivity Open Space
11:30 – 13:30 – Open space – stretnutie pracovnej skupiny na vybranú tému
13:30 – 15:00 – Obedňajšia prestávka
15:00 – 18:30 – Open space – stretnutie pracovnej skupiny na vybranú tému  
18:30 – Uzatvorenie stretnutia	
23.10.2015	10:00 – 11:30 Open Space na vybrané témy
11:30 – 13:30 Zhrnutie výsledkov a záverov pracovných skupín – Open space
13:30 – 15:00 – Obedňajšia prestávka
15:00 – 18:30  - Stretnutie s riaditeľom Oddelenia vzdelávania a kultúry Európskej komisie	
24.10.2015	09:30 – 11:30 Príhovor riaditeľa Reinharda Schwalbacha k dosiahnutým výsledkom a aktuálnej situácii Eurodesku
11:30 – 13:30 Hlasovanie k vstupu Švajčiarska a k rozpočtu Eurodesku na rok 2016
13:30 – 14:00 Obedňajšia prestávka
14:00 – 18:30 Prehliadka historickej časti Antequerra	
25.10.2015	08:30 – 10:30 – Stretnutie k budúcnosti aktivít siete Eurodesk
10:30 – 11:30 – Presun do Malagy
13:20 – 17:30  - Let z Malagy do Viedne
18:00 – 19:00 – Presun z Viedne do Bratislavy	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
21.10.2015	Úvod stretnutia mal charakter zoznamovacích aktivít, nakoľko stretnutie zástupcov siete Eurodesk sa prelínalo so stretnutím multiplikárov. Aktivity boli zamerané na tvorbu vizuálnej identity a prácu so sociálnymi sieťami (Twitter, Instagram, Youtube.). V rámci skupiny sme vytvorili vlastné heslo, publikovali sme vlastnú selfie fotografiu na Instagrame, taktiež sme vytvorili krátke video, ktoré sme zdieľali na Youtube.

Poobedie sa nieslo v znamení prezentácií príkladov dobrej praxe z jednotlivých krajín. Prezentujúcimi boli národní koordinátori, ale aj multiplikátori, ktorí chceli zdieľať svoje nápady a aktivity, ktoré realizujú vo svojich krajinách/regiónoch. Jedným z najzaujímavejších príkladov uviedol zástupca siete Eurodesk z Poľska, ktorý odprezentoval ako sa im podarilo vytvoriť sieť mladých novinárov, ktorí publikujú obsah na Európskom mládežníckom portáli a výrazne tak zvyšujú dosah informácií na mladých ľudí v ich krajine.
	
22.10.2015	V stredu sme dostali v dopoludňajších hodinách úvodné školenie k aktivite Open space. Aktivita mala spočívať v tom, že samotní národní koordinátori navrhnú témy workshopov, ktorým by sa chceli venovať. Následne sa urobí harmonogram a koordinátori budú mať možnosť zúčastniť sa stretnutí pracovnej skupiny k téme, ktorú si sami vyberú. 
Medzi témy ktoré rezonovali najviac patrila práca s multiplikátormi, vytvorenie, rozšírenia a udržateľnosť siete. Ďalej bol priestor venovaný téme Európskeho portálu pre mládež, Eurodesk Databáze, budúcnosti stránky „Last Minute Offers“, kampani Time to move a jej zviditeľneniu, 20. výročiu Európskej dobrovoľníckej služby, budovaniu partnerstiev v rámci Eurodesku. Výrazne rezonovala aj aktuálna celospoločenská problematika utečencov v Európe, ako aj otázka vstupu Ukrajiny do siete Eurodesk.
Ako prvú tému workshopu som si vybrala problematiku kampane „Time to move“ a jej propagácie. V úvode národní koordinátori medzi sebou zdieľali skúsenosti z predošlých ročníkov spomínanej kampane. Zároveň sa dohodli na pravidlách, ktoré budú platiť pre kampaň v budúcom roku. Kampaň Time to move slúži na zviditeľnenie mobility v rámci programu Erasmus+ medzi mladými ľuďmi. Medzi hlavné výstupy z tejto pracovnej skupiny patrilo zjednotenie dátumu, počas ktorého by mala kampaň v jednotlivých krajinách prebiehať a bol stanovený na 1. – 31. októbra 2015, ďalej sa tiež apelovalo na zjednotenie podtitulu kampane vo všetkých krajinách.
Ďalšia pracovná skupina, ktorej som sa zúčastnila v rámci aktivity Open Space sa venovala otázke mobility mladých ľudí z národnej úrovne. Pôvodný zámer sa však v priebehu stretnutia odklonil od témy a uberal sa otázkou zdieľania národného obsahu na Európskom portáli pre mládež preloženého do angličtiny, tak aby si mohli jednotlivé krajiny medzi sebou články zdieľať. Išlo by najmä o univerzálne použiteľné príklady mladých ľudí, ktorých cestovanie alebo európska dobrovoľnícka služba niekam v živote posunuli. Zmyslom takéhoto vzájomného zdieľania je najmä posunúť zaujímavý obsah z jednotlivých krajín a šíriť ho v rámci celej Európy. Pracovná skupina sa dohodla na krokoch, ktoré je potrebné urobiť, aby sa do zdieľania obsahu mohli zapojiť všetky krajiny.

23.10.2015	V doobedňajších hodinách som sa zúčastnila na poslednej pracovnej skupine v rámci aktivity Open Space, ktorá sa venovala práci s multiplikátormi a udržateľnosti siete.
Na Slovensku má Eurodesk sieť 24 multiplikátorov, pre ktorých sa pravidelne organizujú stretnutia a školenia. Pracujú prevažne na dobrovoľnej báze. 
Počet multiplikátorov sa v jednotlivých krajinách značne odlišuje. Počnúc Tureckom, kde majú najvyšší počet (viac ako 130 ) multiplikátorov až po Rumunsko, kde nemajú zatiaľ takmer žiadneho multiplikátora. Rovnako Švajčiarsko zatiaľ nemá žiadnych multiplikátorov. Cieľom takýchto krajín je začať s nižším počtom  a postupne si udržiavať a rozširovať sieť o ďalších členov.
Poobede malo stretnutie oficiálnejší charakter. Pozvanie prijal riaditeľ Oddelenia vzdelávania a kultúry Európskej komisie. Medzi hlavné témy, ktorým sa vo svojom príhovore venoval patril Štruktúrovaný dialóg, ďalej 20. výročie Európskej dobrovoľníckej služby, ročný pracovný plán na rok 2016. V rámci príhovoru odznela taktiež aktuálna celospoločenská téma utečencov v kontexte práce s mládežou. 	
24.10.2015	V dopoludňajších hodinách sme vyhodnotili priebeh aktivity Open Space. U národných koordinátorov sa stretla s prevažne pozitívnym ohlasom, nakoľko im dala priestor venovať sa témam, ktoré ich naozaj zaujímajú a sú potrebné pre ďalšiu prácu.
Ďalej prezident siete Eurodesk Reinhard Schwalbach odprezentoval doterajšiu činnosť Eurodesku  a predstavil aj plán aktivít do ďalšieho obdobia. 
Nasledovalo hlasovanie o vstupe Švajčiarska do siete Eurodesk. Nikto nehlasoval proti, akurát bola prednesená námietka k väčšej transparetnosti schvaľovacieho procesu pri vstupe krajín do Eurodesku. 
Pri hlasovaní o rozpočte, niekoľkí z prítomných upozornili na viacero chýb v dokumente a tak muselo predstavenstvo Eurodesku dokument opraviť tak, aby sa o dokumente mohlo zahlasovať. Hlasovanie tým pádom značne presiahlo naplánovaný čas, nakoniec však dopadlo úspešne.
Poobede bola na programe prehliadka historického mesta Antequerra, ktoré bolo od mesta Mollina vzdialené 10 km.	
25.10.2015	V dopoludňajších hodinách sa uskutočnilo ešte záverečné stretnutie k plánovaným budúcim aktivitám národných koordinátorov siete Eurodesk. Zástupca každej krajiny odprezentoval plánované ciele, na ktoré by sa chcel v priebehu budúceho roka zameriavať. Na Slovensku sa zapojíme do zdieľania nášho národného obsahu s ďalšími členmi, tak že preložíme naše články do angličtiny, aby ich mohli zdieľať aj iné krajiny. Ďalšou aktivitou je zapojenie sa do kampane Time to move v priebehu budúceho roka.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Medzi aktivity, ktoré som sa ako zástupca projektového manažéra na stretnutí zaviazala dodržať patrí zdieľanie národného obsahu v rámci Európskeho portálu pre mládež s ostatnými krajinami. Pre túto aktivitu je potrebné zbezpečiť preklad našich národných článkov do angličtiny. Taktiež som medzi ciele d budúceho roka uviedla zapojenie sa do kampane „Time to move“ (október 2016) 	
6.	Prehľad prinesenej dokumentácie a miesto jej uloženia 

Prinesenú dokumentáciu som odovzdala projektovej manažérke Eurodesku. 	
7.	Osobitne vyhodnotený očakávaný prínos ZPC 

Služobná cesta mala osobitný význam vzhľadom na fakt, že ma uviedla do podrobnejšej problematiky európskej siete Eurodesk. Dozvedela som sa o aktuálnych témach, ktoré sa riešia aj v iných krajinách. Verím, že v najbližšom roku sa podarí splniť stanovené ciele a budú prínosom k lepšiemu fungovaniu siete Eurodesk.
	
8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Správa bude podaná a prekonzultovaná s riaditeľkou národnej agentúry Erasmus+ p. Janou Ohrablovou. Budú prijaté príslušné opatrenia pre implementáciu povinných a dobrovoľných úloh Eurodesku pre nasledovné obdobie. Eurodesk posunie dôležité informácie svojim pobočkám a multiplikátorom do regiónov na najbližšom stretnutí multiplikátorov.	

Súhlasím so zverejnením tejto správy na internete

Dátum:	27.10.2015	
Správu vypracoval
(meno a priezvisko, podpis):	Michaela Šuľáková	
Správu schválil
(meno a priezvisko, podpis):